stanford-oval/wikipedia huggingface dataset:
אלמנטים סופיים
שימוש

השימוש המעשי באלמנטים הסופיים החל בתעשייה האווירית בחישוב מבני מטוסים, בתעשיית הימית בחישוב מבני אוניות, בחישוב של מבנים מורכבים, בחישוב צנרת לחץ חמה בתחנות כוח ובכורים גרעיניים ובחישובים הדרושים בתעשיית הרכב. היום השימוש בשיטה נפוץ ומגוון בשטחים שונים של הפיזיקה ושל ההנדסה כולל הנדסת קרקע לדוגמה והנדסה ביו רפואית כמו חישובי חוזק השלד של בני אדם. מצד אחד יש היצע של תוכנות אלמנטים סופיים כלליות ומצד שני תוכנות ייעודיות המותאמות למשימות חישוב ספציפיות.
ההתפתחות של התוכנות לאלמנטים סופיים ושל המחשבים מאפשרים חישובים מורכבים של תהליכים כמו התנגשות מכוניות. החישוב מעגלי כאשר מעגל החישוב הקודם מגדיר את תנאי השפה של החישוב הבא. משך החישוב עדיין לא נעשה בזמן אמת אבל בסוף התהליך ניתן להציג סרטון הדמיה של האירוע כאילו הוא בוצע מול עינינו. השימוש היום יומי איננו דורש ידע בפיתוח המשוואות הדיפרנציאליות והפתרון שלהם, אלא הכרה טובה של הנושא, בניית מודל טוב המתאים למציאות שייתן תוצאות קרובות למציאות, קביעת תנאי שפה וחלוקה טובה לאלמנטים.
לקריאה נוספת

Finite Element Modeling by Constantine C. Spyrakos West Virginia University Press, 1994. ISBN 0964193914
Finite Element Analysis by John R. Brauer Marcel Mekker Inc. ISBN 0824789547
O.C. Zienkiewicz, R.L. Taylor & J.Z. Zhu, The Finite Element Method: Its Basis & Fundamentals, ISBN 0750663200
אנטי-דירינג

| --- | --- |

 מידע כללי
 מאת:  פרידריך אנגלס
 שפת המקור:  גרמנית
 נושא:  מרקסיזם, פילוסופיה
 הוצאה
 תאריך הוצאה:  1878 (כספר מלא)
 תאריך הופעה ראשונה:  1877 (בכתב עת)
 הוצאה בעברית
 הוצאה:  ספרית פועלים
 תאריך:  1959
 תרגום:  יצחק מן
 סדרה
 הספר הבא:  התפתחות הסוציאליזם מאוטופיה למדע
הפיכת המדע בידי מר אויגן דירינג (בגרמנית: Herrn Eugen Dührings Umwältzung der Wissenschaft) או בקיצור  אנטי-דירינג (Anti-Dühring) הוא ספר מאת פרידריך אנגלס, שפורסם לראשונה בגרמנית ב-1877 בסדרת מאמרים בכתב העת Vorwärts (אנ') ולאחר מכן ב-1878 בכרך אחד. שם הספר מופנה באופן אירוני ופולמוסי כנגד הפילוסוף והכלכלן האנטישמי אויגן דירינג, לאחר שזה פיתח תורה סוציאליסטית המנוגדת למרקסיזם, והכותרת המקוצרת מרמזת כנראה לחיבורו האבוד של יוליוס קיסר אנטי-קאטו (Anti-Cato; נגד קאטו "הצעיר"). אולם, חשיבותו של החיבור של אנגלס לא נובעת מהוויכוח עם דירינג, אלא בכך שבספר זה אנגלס סיכם עשרות שנים של פעילות משותפת עם קרל מרקס תוך הצגת ניסוח שיטתי להנחות היסוד של המרקסיזם.
בשנת 1880 קטעים מהחיבור פורסמו כחיבור קצר נפרד בצרפת תחת הכותרת סוציאליזם אוטופי וסוציאליזם מדעי בתרגומו של פול לפארג, חתנו של מרקס. ב-1959 פורסם לראשונה החיבור במלואו בעברית בתרגומו של יצחק מן, ככרך השלישי של כתבים נבחרים מאת מרקס ואנגלס בשלושה כרכים.
סקירה

החיבור נחשב ליצירה מכוננת בספרות המרקסיסטית. היא בנויה סביב ביקורת יסודית של רעיונותיו הפילוסופיים, הכלכליים והפוליטיים של דירינג, תוך הבהרה וחיזוק של מושגי המפתח של מרקס. 
הספר מחולק לשלושה חלקים עיקריים, כל אחד מתייחס להיבט אחר של רעיונותיו של דירינג: "פילוסופיה", "כלכלה מדינית" ו"סוציאליזם".
סקירה > פילוסופיה

בחלק הראשון, "פילוסופיה", אנגלס מנגיד בין האידיאליזם של דירינג למטריאליזם הדיאלקטי של המרקסיזם. אנגלס מדגיש את ההקשר ההיסטורי והחברתי שבו צצים רעיונות פילוסופיים, ומבסס אותם במציאות החומרית. הוא מבהיר את השיטה הדיאלקטית, תוך שימת דגש על הקשר בין תופעות וחשיבות השינוי לאורך זמן. הוא תוקף את השארתו המופשטת של דירינג שהמוסר הוא אמת-נצחית. אנגלס טוען שהמטריאליזם ההיסטורי מספק הבנה מדעית של התפתחות החברה, ומדגיש את תפקידו של המאבק המעמדי והתנאים החומריים בעיצוב ההיסטוריה האנושית.
בחשבון אחרון שואבים בני־אדם, ביודעים ובלא־יודעים, את השקפותיהם המוסריות מתוך התנאים המעשיים, שמצבם המעמדי מיוסד בהם – היינו מתוך התנאים הכלכליים בהם מתבצעים הייצור והחליפין. [...] מכאן שאנו דוחים כל השערת־העזה, הרוצה לכפות עלינו דוגמאטיקה מוסרית איזו־שהיא כחוק־ומשפט נצחי, סופי, בלתי־משתנה מעתה־ועד־עולם – בטעת־אמתלה, שגם העולם המוסרי יש לו עיקרים קבועים משלו, העומדים מעל להיסטוריה ולהבדלי־עמים. ואנו טוענים, להיפך: כל תורת־מוסר, הידועה לנו עד כה, אינה, בסופו של דבר, אלא תולדת המצב הכלכלי אשר בחברה בכל זמן ועידן. ומתוך שהחברה התפתחה עד עכשיו בניגודים מעמדיים, הרי גם המוסר לא היה בכל זמן אלא מוסר־מעמדי; או שהצדיק את שלטונו וענייניו של המעמד השליט, או משנתעורר המעמד הנדכא והגיע לידי עוצמה מסוימת, היה המוסר מייצג את המרד בשלטון ההוא ואת ענייניהם־לעתיד־לבוא של הנדכאים.  [...] ורק בשלב חברתי, שלא רק יתגבר על ניגודי־המעמדות, אלא שהללו לא יעלו ולא ייזכרו עוד בחיי המעשה יום־יום – רק בשלב זה יהא מקום למוסר, שיעמוד מעל לניגודי־המעמדות וזכרונם, ויהיה מוסר אנושי באמת.
סקירה > כלכלה מדינית

החלק השני של הספר עוסק בכלכלה המדינית:
מדע הכלכלה המדינית, במובן הרחב ביותר, מטפל בחוקים השולטים בייצור ובחליפים של אמצעי־הקיום החומריים אשר בחברה האנושית. ייצור וחליפין שני תפקודים שונים הם. ייצור יכול לחול ללא חליפין, ואלו חליפין – מכיוון שמדובר מלכתחילה בחליפי־מוצרים – לא יחולו בלי ייצור. כל אחד משני תפקודי־חברה אלה נתון להשפעת גורמים חיצוניים, על הרוב מיוחדים, ומשום כך יש לו, על הרוב, גם חוקים מיוחדים משלו. אבל, מצד שני, הם מותנים כל רגע זה בזה ופועלים זה על זה, עד שניתן לציינם כאבסקיסה ואורדינאטה של העקומה הכלכלית.
אנגלס מבהיר את "תורת העבודה של הערך", ומדגים כיצד היא עומדת בבסיס הניתוח של הניצול הקפיטליסטי. הוא חוקר את מושג ה"ערך עודף", מאיר מהם מקורות הרווחים בחברות קפיטליסטיות ומבקר את ההצעות הכלכליות האלטרנטיביות של דירינג. אנגלס מאשר מחדש את האופי המדעי של הכלכלה המרקסיסטית, ומדגיש את כוח הניבוי ויכולת ההסבר שלה בהבנת הדינמיקה של הקפיטליזם.
סקירה > סוציאליזם

החלק האחרון של "אנטי-דהרינג" עוסק בעקרונות הסוציאליזם והקומוניזם. אנגלס מעמת את החזון הזה עם התפיסות השגויות של דירינג בנוגע לסוציאליזם, ומספק הסבר ברור וקוהרנטי של התיאוריה החברתית והפוליטית המרקסיסטית. אנגלס מתאר את המעבר הבלתי נמנע מקפיטליזם לסוציאליזם, ומדגיש את המאבק של הפרולטריון ככוח המניע מאחורי השינוי הזה.
אנגלס דן בכך שהמדינה תמוגג בחברה הקומוניסטית, ורואה בעיני רוחו חברה חסרת מעמדות, שבה אמצעי הייצור נמצאים בבעלות ובשליטה קולקטיבית. בהקשר זה מופיעה לראשונה אמרתו הידועה של אנגלס, שהפכה לאפוריזם: ”המדינה – אין ’מחסלים’ אותה, היא דועכת וגוועת” (Der Staat wird nicht „abgeschafft“, er stirbt ab).
השפעה וביקורת

עבודה זו הייתה אחת התרומות העיקריות של אנגלס לפיתוח ולהפצה של המרקסיזם. אנטי-דירינג השפיע למשל על ולדימיר איליץ' לנין, שמזכיר אותו בספרו מאטריאליזם ואמפיריוקריטיציזם (אנ').
יתר על כן, ההשפעה הגדולה של החיבור היא ברובה תולדה מכך שהטקסט המקורי עובד לספרון המקוצר התפתחות הסוציאליזם מאוטופיה למדע, שזכה לתפוצה נרחבת והפך לאחד החיבורים הסוציאליסטים המפורסמים בעולם.
לקריאות נוספות

פרידריך אנגלס, אנטי-דיהרינג (הפיכת המדע בידי מר אויגן דיהרינג), תרגום: יצחק מן, ספרית פועלים, 1959.
הערות שוליים

↑  Engels, Friedrich (13 בספטמבר 2017). Herrn Eugen Dührings Umwälzung der Wissenschaft. BoD – Books on Demand. ISBN 9783843026062. נבדק ב-25 ביולי 2020 – via Google Books. {{cite book}}:  (עזרה)
↑  J. Greguš, Anti-Nairobi: A Statement against the Nairobi Statement, Ceska Gynekologie 85, 2020, עמ' 443–447
↑  כתבים נבחרים / ק' מרקס, פ' אנגלס | מרקס, קרל, 1818-1883 (אנגלס, פרידריך, 1820-1895 ) | אנגלס, פרידריך, 1820-1895 |, באתר הספרייה הלאומית
↑  אנטי-דירינג, חלק 3 פרק 2, עמ' 241
↑  Solomon F. Bloom, The "Withering Away" of the State, Journal of the History of Ideas 7, 1946, עמ' 113–121 doi: 10.2307/2707273
↑  Lenin: 1908/mec: 7. Two Kinds of Criticism of Dühring, www.marxists.org
↑  1877: Anti-Duhring, www.marxists.org
| --- | --- |
בקרת זהויות :  BnF: cb119393354 (data)  GND: 4113440-0  VIAF: 293021922   WorldCat (עם VIAF): 293021922 
בול של גרמניה המזרחית משנת 1970 המציג את פרידריך אנגלס לציון 150 להולדתו עם כריכת הספר "אנטי-דירינג".
הפרק הראשון כפי שפורסם לראשונה בכתב העת Vorwärts ‏ב-3 בינואר 1877
אלק (עיירה)

אלק (בהונגרית: Elek) היא עיר בנפת גיולה שבמחוז בקש בדרום מזרח הונגריה. עד לשואה הייתה בה קהילה יהודית קטנה.
כמו יישובים רבים באירופה גם מספר התושבים באלק נמצא בירידה. בשנת 1990 חיו בכפר 5,582 תושבים, ובשנת 2021 רק 4,443 תושבים.
השם של העיר הוזכר לראשונה ב-1232, לאלק הייתה מועצה עצמאית בין בשנים 1950 ו-1990, והיא הוכרזה כ"כפר גדול" בשנת 1970. משנת 1996 הוכרז אלק כעיר.
יהודי אלק

יהודים ישבו באלק במאה ה-19 וב-1944 נרצחו רבים מהם בשואת יהודי הונגריה.
| שנה | מספר היהודים באלק | כלל האוכלוסייה |
| --- | --- | --- |
| 1880 | 71 | 5,607 |
| 1910 | 62 |  |
| 1920 | 42 |  |
| 1930 | 40 |  |
| 1941 | 21 | 9,327 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי אלק שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת גיולה |
| --- | --- | --- |
| יישובים | גיולה • אלק • קטגיהאזה • לוקשהאזה |  |
אנדר (מחוז)

אֶנְדְר (בצרפתית: Indre) הוא מחוז בחבל סאנטר-עמק הלואר שבמרכז צרפת. המחוז נקרא על שם נהר אנדר. אנדר הוא אחד מ-83 המחוזות שנוסדו ב-4 במרץ 1790 במהלך המהפכה הצרפתית. המחוז נוצר מחלק של פרובינציית ברי לשעבר.
גאוגרפיה

שטחו של מחוז אנדר הוא 6,791 קמ"ר ונמצא בתוך חבל הארץ סאנטר-עמק הלואר, בירת המחוז היא הקומונה שאטורו. המחוז מוקף בשישה מחוזות אחרים: אנדר ולואר, לואר ושר, שר, קרז, ויין והוט-וויין. נכון לשנת 1999, מתגוררים במחוז זה 231,139 תושבים.
תיירות

באנדר יש שני כפרים המסווגים בין הכפרים היפים ביותר בצרפת: סן-בנואה-דו-סו וגארגילס דמפייר. כנסייה בעיירה נווי-סן-ספולקר זכתה לקבל הכרה כאתר מורשת עולמית בהיותה חלק של דרך סנטיאגו.
תיירות > גלריה

שאטורו
סן-בנואה-דו-סו
גארגילס דמפייר
לה בלאן
ארז'נטון-שור-קרז
אריתרוסוכוס

| אריתרוסוכוס |
| --- | --- |
  גולגולת והשוואה לאדם של אריתרוסוכוס
תקופה
טריאס תחתון-תיכון 250–230 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: Erythrosuchidae
סוג:: אריתרוסוכוס
מין:: Erythrosuchus africanus
שם מדעי
 Erythrosuchus africanus

אריתרוסוכוס (שם מדעי: Erythrosuchus; מילולית: "תנין אדום") הוא סוג של זוחל נכחד הקרוב לקבוצת הארכוזאורים, אשר דמה במראהו לתנין וחי בדרום אפריקה ונמיביה של תור הטריאס בתחילת עידן המזוזואיקון לפני 250-230 מיליון שנה. הוא היה קרובם של הפוסטוסוכוס והזאורוסוכוס שקדמו לדינוזאורים ותפקדו כטורפי-העל היבשתיים המרכזיים באזורי תפוצתם.
מאפיינים

האריתרוסוכוס הגיע לאורך חמישה מטרים, לגובה של קרוב לשני מטרים ולמשקל של מעל טון. הוא היה בעל ראש מגודל ונוקשה באורך מטר ובעל לסתות חזקות מלאות שיניים חדות מעוקלות. בעבר לסתות אלה גרמו ליצור להצטייר כבעל ראש טירנוזאורוס אך המבנה של העצמות היה שונה מעט. היו לו גפיים קצרות יחסית ואולי הוא נע על ארבע אך יכל להזדקף כדי לנוע מהר. בניגוד לרוב הזוחלים בתקופתו הרגליים מוקמו מתחת לגופו.
טורף זה היה אולי ניזון ממארב מוסווה לזוחלים אחרים כמו ארכוזאורים או סינאפסידים אותם תפס בלסתותיו החזקות. למרות דמיונו לתנין היה קדום מאוד והיה בעל מאפיינים משותפים על ארכוזאורים דמויי-דינוזאורים. הדמיון לתנין נבע מאבולוציה מתכנסת דומה.
ארט פרקינסון

| --- | --- |
אין תמונה חופשית
 לידה:  19 באוקטובר 2001 (בן 22) Moville, אירלנד 
 מדינה:  אירלנד 
 תקופת הפעילות:  מ-2008 
 פרופיל ב-IMDb
 
ארט פרקינסון (באנגלית: Art Parkinson; נולד ב-19 באוקטובר 2001) הוא שחקן אירי. הוא החל את משחקו כבר מגיל שבע, ושיחק מאז בתור ריקון סטארק בסדרה "משחקי הכס" (2011–2013; 2016), ודיבוב קולו של קובו בסרט "קובו: אגדה של סמוראי" (2016). כמו כן הופיע בתפקיד ראשי בסרט הדרמה "Zoo" מ-2017.
ביוגרפיה

פרקינסון נולד ב-19 באוקטובר 2001 בעיירת החוף מווייל (אנ') שבמחוז מחוז דניגול באירלנד. אמו, מובאניה היא גם שחקנית ומנהלת בית ספר למשחק בו למדו ארט ושני אחיו הגדולים, פירס ופדרייג והם השתתפו בכמה הפקות איריות ובריטיות. הוא דובר בנוסך לאנגלית גם אירית, אותה למד בבית הספר החינוכי ובתיכון Coláiste Chineal Eoghain.
ב-2017 נבחר לשמש כשגריר של רצון טוב של הארגון "Seachtain na Gaeilge le Energia".
קריירה

הוא החל לשחק בשנת 2008 בסרט האימה "Freakdog" בתפקיד של קנת' הצעיר.
בשנת 2011 שיחק בסרט "דרקולה: ההתחלה" בתפקיד אינגראס. פרקינסון שיחק בסדרת הפנטזיה "משחקי הכס" (2011–13; 2016) ברשת HBO בתפקיד ריקון סטארק בעונות 1 עד 3 ובעונה שישית (שהוריו אסרו עליו לצפות במרבית הפרקים שאינם קשורים אליו).
בשנת 2013 שיחק בסרט האימה "Dark Touch".
בשנת 2017 שיחק בסרט הפנטזיה "אני הורגת ענקים" בתור דייב. בהמשך השנה שיחק בסרט הדרמה ההיסטורי "Zoo" כטום הול, העוזר להציל את החיות של גן החיות של בלפסט במהלך הקרב על בריטניה במלחמת העולם השנייה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Freakdog | קנת' הצעיר |  |
| 2013 | Dark Touch | פיטר |  |
| 2014 | The Anomaly | אלכס |  |
| 2014 | Shooting for Socrates | טומי |  |
| 2014 | דרקולה: ההתחלה | אינגראס |  |
| 2014 | באהבה, רוזי | גארי דאן |  |
| 2015 | סן אנדראס | אולי טיילור |  |
| 2016 | קובו: אגדה של סמוראי | קובו |  |
| 2017 | Zoo | טום הול |  |
| 2017 | אני הורגת ענקים | דייב |  |
| 2018 | The Belly of the Whale | מרטין לנקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011–13; 2016 | משחקי הכס | ריקון סטארק | תפקיד חוזר (עונות 3-1; 6); 14 פרקים |
| 2019–2021 | המפרץ | רוב ארמסטרונג | תפקיד ראשי (עונות 2-1); 9 פרקים |
אריתרומללגיה

| --- | --- |

 תחום:  נוירולוגיה, אנגיולוגיה, דרמטולוגיה, ראומטולוגיה
 קישורים ומאגרי מידע
 eMedicine:  200071 
 MeSH:  D004916
 
אריתרומללגיה ביד שמאל
אריתרומללגיה (בלועזית: Erythromelalgia, הייתה ידועה בעבר כמחלת מיטשל) היא הפרעת כאב של כלי דם היקפיים נדירה בה כלי הדם, בדרך כלל בגפיים התחתונות או בידיים, נחסמים ונפתחים באופן תדיר ועקב כך הופכים להיפרמיים ומודלקים.
אריתרומללגיה יכולה להיות ראשונית, כתוצאה מפגם גנטי, או משנית, כתוצאה ממצב רפואי אחר. ישנם שני סוגים עיקריים של אריתרומללגיה ראשונית, אריתרומללגיה משפחתית, העוברת בתורשה דומיננטית אוטוזומלית, או אריתרומללגיה ספורדית ושניהם עשויים להיות מסווגים כאריתרומללגיה של צעירים או של מבוגרים. צורת הופעת הצעירה מתרחשת לפני גיל 20 ולעיתים קרובות אף לפני גיל 10. בעוד הגורם הגנטי לסוג הספורדי ולסוג המשפחתי של צעירים ידוע לרוב, אין זה המקרה עבור הצורה המשפחתית של מבוגרים. אריתרומללגיה ראשונית נגרמת על ידי מוטציה בגן של תעלת הנתרן SCN9A. אריתרומללגיה משנית יכולה לנבוע מנוירופתיה היקפית, מפוליציטמיה ורה, תרומבוציטמיה ראשונית, היפרכולסטרולמיה, הרעלת פטריות או כספית ומספר הפרעות אוטואימוניות.
התסמינים העיקריים של אריתרומללגיה הם אדמומיות, נפיחות, כאב עמוק ברקמה הרכה ורגישות, יחד עם תחושת צריבה כואבת בעיקר בגפיים. תסמינים אלו הם לרוב סימטריים ומשפיעים על הגפיים התחתונות בשכיחות גבוהה יותר מאשר על הגפיים העליונות והתסמינים עשויים להופיע גם באוזניים ובפנים. במקרי אריתרומללגיה משנית, האריתרומללגיה לרוב באה לפני הופעת התסמינים של המצב הרפואי שגורם לתופעה. באריתרומללגיה ראשונית, ההתקפים יכולים להימשך בין שעה לחודשים בכל פעם ולהתרחש לעיתים מספר רב של פעמים במהלך היום. ההתקפים מתרחשים לרוב בלילה, ובכך יכולים להפריע מאוד לשינה. טריגרים נפוצים להתקפים בשעות היום כוללים מאמץ גופני, חימום הגפיים הנגועות, צריכת אלכוהול או קפאין, וכל לחץ המופעל על הגפיים. רבים מהסובלים מאריתרומללגיה ראשונית נמנעים מלנעול נעליים או גרביים, מכיוון שהחום מייצר התקפים. מצבים של אריתרומללגיה ביחד עם תופעת רנו נדירים, אך מחקרים על חולים עם שתי האבחנות דווחו בכתבי עת רפואיים. התסמינים עשויים להופיע בהדרגה, ולעיתים לוקח שנים להיות מספיק חמורים כדי שהמטופלים יפנו לטיפול רפואי.
אריתרומללגיה היא מצב קשה לאבחון מכיוון שאין בדיקות ספציפיות למצב זה, מצב הגורם לעיכוב באבחון. עם זאת, צפיפות נימים ופרפוזיה נימית מופחתות נצפו במהלך התקף. בדיקה נוספת שניתן לעשות היא להרים את רגלי המטופל בשכיבה, ולשים לב לשינוי מאדום לחיוור של צבע עורו. הטיפול באריתרומללגיה ראשונית כולל טיפול בתסמיני הכאב ומניעה של טריגרים להתקפים. טיפול באריתרומללגיה משנית כולל טיפול במצב הרפואי הבסיסי שגרם לתופעה. אף על פי שאספירין נחשב כמפחית תסמיני אריתרומלגיה, נדיר למצוא עדויות לכך שזה יעיל. קירור מכני של הגפיים על ידי הגבהתם יכול לעזור, אך מומלץ למטופלים לא להכניס את הגפיים למים קרים כדי להקל על התסמינים בזמן התקף.
הערות שוליים

↑  FAQ, The Erythromelalgia Association
1 2  Novella SP, Hisama FM, Dib-Hajj SD, Waxman SG (2007). "A case of inherited erythromelalgia". Nature Clinical Practice Neurology. 3 (4): 229–34. doi:10.1038/ncpneuro0425. PMID 17410110.{{cite journal}}:  תחזוקה - ציטוט: שימוש בפרמטר authors (link)
↑  Berlin AL, Pehr K (במרץ 2004). "Coexistence of erythromelalgia and Raynaud's phenomenon". J. Am. Acad. Dermatol. 50 (3): 456–60. doi:10.1016/S0190-9622(03)02121-2. PMID 14988692. {{cite journal}}:  (עזרה)תחזוקה - ציטוט: שימוש בפרמטר authors (link)
↑  "Diagnosis". rare diseases.org. NORD - National Organization for Rare Disorders.
↑  http://liu.diva-portal.org/smash/record.jsf?pid=diva2:608394
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ארטאבסדוס, קיסר האימפריה הביזנטית

| --- | --- |

 מדינה:  האימפריה הביזנטית 
 בן או בת זוג:  Anna, wife of Artabasdos 
 
ארטאבסדוס (ביוונית: Ἀρταύασδος או Ἀρτάβασδος, בארמנית: Արտավազդ, בלטינית: Artabasdus) היה גנרל ביזנטי ממוצא ארמני שתפס את כס המלוכה מיוני 741 עד נובמבר 743, וקרא תיגר על שלטונו של קונסטנטינוס החמישי.
עלייתו לשלטון

בשנת 713 מינה הקיסר אנסטסיוס השני את ארטבאסדוס למושל (Stratēgos) של התימה הארמנית (θέμα άρμενιάκων‏, Thema Armeniakōn), יורש צבא ארמניה, שכבש את האזורים הישנים של הפונטוס, ארמניה הקטנה, וצפון קפדוקיה עם בירתה באמסאה. לאחר נפילתו של אנסטסיוס, כרת ארטאבסדוס הסכם עם עמיתו לאון, המושל של התימה האנטולית, להפיל את הקיסר החדש תאודוסיוס השלישי. הסכם זה נחתם עם האירוסין של בתו של לאון, אנה עם ארטאבסדוס, והנישואים התרחשו לאחר שלאון השלישי עלה לכס המלכות במרץ 717.
לארטאבסדוס הוענקה דרגת kouropalates ("אדון הארמון") והוא הפך למפקד (רוזן, komēs) של התימה אופסיקיון, תוך שמירה על שליטה על הפיקוד המקורי שלו. ביוני 741, לאחר עלייתו של בנו של לאון קונסטנטינוס החמישי לכס המלכות, החליט ארטאבסדוס לתפוס את כס המלכות ותקף את גיסו בזמן שהאחרון חצה את אסיה הקטנה כדי להילחם בערבים בגבול המזרחי. בזמן שקונסטנטינוס ברח לאמוריום, ארטבסדוס כבש את קונסטנטינופול על רקע תמיכה עממית והוכתר לקיסר.
שלטון ונפילה

למרות שנראה שארטאבסדוס זנח את מדיניות האיקונוקלאזם הדתית של קודמו והחזיר את האורתודוקסיה בתמיכה מסוימת, למעשה יש מעט תמיכה ממקורות מהתקופה. זמן קצר לאחר עלייתו לשלטון, הכתיר ארטאבסדוס את אשתו אנה כאוגוסטה ואת בנו ניקפורוס כקיסר שותף, תוך שמינה את בנו השני ניקטאס לאחראי על התימה הארמנית. אבל בעוד שארטאבסדוס יכול היה להסתמך גם על תמיכת התימות של תראקיה ואופסיקיון, קונסטנטינוס הבטיח לעצמו את תמיכת התימות האנטולית והתרקסית.
ההתנגשות הבלתי נמנעת הגיעה במאי 743, כאשר ארטאבסדוס הוביל את המתקפה נגד קונסטנטינוס אך הובס. מאוחר יותר באותה שנה הביס קונסטנטינוס את ניקטאס, וב-2 בנובמבר 743 שלטונו של ארטאבסדוס הגיע לקיצה כשקונסטנטינוס החמישי נכנס לקונסטנטינופול. ארטאבסדוס, מלווה במקורבו בקטנגיוס, נמלט לטירת פוזאנס באופסיקיון (אסיה הקטנה), שם נתפסו והובאו לקונסטנטינופול. ארטאבסדוס ובניו עוורו בפומבי והוגלו למנזר חורה שבפאתי קונסטנטינופול.
משפחתו

מאת אשתו אנה, בתו של הקיסר לאון השלישי, היו לארטאבסדוס תשעה ילדים, ביניהם:
ניקפורוס, הפך לקיסר שותף על ידי אביו.
ניקטאס, שהיה סטרטגוס של התימה הארמנית
הערות שוליים

↑  Christopher I. Beckwith, Empires of the Silk Road: a history of Central Eurasia from the Bronze Age to the present, Princeton: Princeton University Press, 2009, ISBN 978-0-691-13589-2
↑  Warren T. Treadgold, A history of the Byzantine state and society, Stanford, Calif: Stanford Univ. Press, 2000, ISBN 978-0-8047-2630-6
↑  Leslie Brubaker, John F. Haldon, Byzantium in the iconoclast era c. 680 - 850: a history, 1. paperback edition, Cambridge: Cambridge University Press, 2015, ISBN 978-1-107-62629-4
| --- | --- |
בקרת זהויות :  NLI: 987007450295005171  GND: 118504479  ISNI: 0000 0000 0905 6167  LCCN: n82051835  VIAF: 10636634   WorldCat (עם VIAF): 10636634
אנדרטת אוסקר שטראוס

| --- | --- |

 מידע כללי
 סוג:  אתר הנצחה 
 על שם:  אוסקר שטראוס 
 מיקום:  וושינגטון די. סי. 
 מדינה:  ארצות הברית 
 הקמה ובנייה
 תקופת הבנייה:  ?–1947
 תאריך פתיחה רשמי:  1947 
 יוצר:  אדולף אלכסנדר ויינמן 
 קואורדינטות:  38°53′38″N 77°01′54″W﻿ / ﻿38.8938°N 77.0316°W﻿ / 38.8938; -77.0316
  (למפת וושינגטון די. סי. מוגדלת) אנדרטת אוסקר שטראוס(למפת וושינגטון די. סי. רגילה) אנדרטת אוסקר שטראוס
 
צדק: "חופש הפולחן אינו מתנה או פריבלגיה אלא זכות מולדת"
אנדרטת אוסקר שטראוס (באנגלית: Oscar S. Straus Memorial) היא אנדרטה הממוקמת במשולש הפדרלי, ברחוב 14, בין שדרת פנסילבניה ושדרת החוקה בוושינגטון הבירה בירת ארצות הברית.
האנדרטה הוקמה לזכרו של אוסקר שטראוס - היהודי הראשון שכיהן כשר בממשלת ארצות הברית (שר המסחר והתעסוקה) בתקופת כהונתו של נשיא ארצות הברית תאודור רוזוולט, בין השנים 1906–1909.
האנדרטה מורכבת ממזרקה נמוכה העשויה שיש עליה כתוב שמו של שטראוס והכיתוב "מדינאי, סופר, דיפלומט", ומשני צדדיה שני פסלים: הראשון - פסל אישה לבושה גלימה המכונה "צדק" והמסמלת את חופש הדת בארצות הברית, והשני - פסל גבר וילד המכונים "היגיון". הילד אוחז בידו ארנק, מפתח ופטיש, המסמלים את הקפיטליזם והעבודה - אשר שטראוס פעל לפתחם.
האנדרטה הוקמה על פי תוכנית של האמן הגרמני אמריקאי אדולף אלכסנדר ויינמן בשנת 1947. כיום האנדרטה ממוקמת בסמוך לכניסה לבניין רונלד רייגן.
הערות שוליים

↑  Statesman, Author, Diplomat
ארי פליישר

לורנס ארי פליישר (באנגלית: Lawrence Ari Fleischer; נולד ב-13 באוקטובר 1960) הוא איש תקשורת יהודי-אמריקאי שהיה דובר הבית הלבן ה-24, תחת ממשל בוש, בין השנים 2003-2001. כיום משמש כיועץ תקשורת לליגת ה-NFL.
קורות חיים > תחילת דרכו

פליישר סיים את תיכון "פוקס ליין הייסקול" בבדפורד, ניו יורק ב-1978 ולמד בקולג' מידלבורי שבוורמונט, לימודים אותם סיים ב-1982. עבד כדוברו של ג'ון פוסל, מועמד רפובליקני למושב בקונגרס מטעם מדינת ניו יורק. לאחר מכן, עבד כדוברו של חבר הקונגרס נורמן לנט. מ-1985 ועד 1988 היה מנהל שטח של "הוועדה הרפובליקנית לבחירות לקונגרס", האחראית על כל מערך גיוס ובחירת המועמדים הרפובלקנים לבית הנבחרים. ב-1988 שימש כדוברו של חבר הקונגרס, ג'וזף דיוגוארדי.
בין השנים 1994-1989 שימש כדוברו של הסנאטור פיט דומינצ'י. לאחר תפקיד זה, מונה לדובר ועדת המיסים בבית הנבחרים, תפקיד בו שימש במשך כחמש שנים. ב-1992 שימש כמנהל תקשורת בקמפיין הבחירות של הנשיא המכהן דאז, ג'ורג' הרברט ווקר בוש, שהתמודד מול ביל קלינטון.
קורות חיים > דובר הבית הלבן

פליישר שימש כמנהל התקשורת של אליזבת דול כאשר זו התמודדה בבחירות המקדימות של המפלגה הרפובליקנית, לקראת הבחירות לנשיאות ארצות הברית ב-2000. לאחר שדול פרשה מהמרוץ הוא הצטרף לקמפיין של ג'ורג' וו. בוש. כאשר נבחר בוש לנשיאות ארצות הברית, מינה את פליישר לתפקיד דובר הבית הלבן.
לפליישר מיוחס השימוש במושג "פיגועי רצח" (homicide bombing), שהשתמש בו כדי לתאר את מה שקרוי בפי כל "פיגועי התאבדות", באפריל 2002, על מנת להדגיש את הקונוטציה של הטרור עם הטקטיקה שלה.
ב-19 במאי 2003, הוא הודיע כי יתפטר מתפקידו זה, כשהוא מציין כי הסיבה היא רצונו לבלות זמן רב יותר במחיצת אשתו וכן לעבוד במגזר הפרטי. הוא הוחלף בסגן דובר הבית הלבן סקוט מקלאלן ב-15 ביולי 2003.